b'\n_START_ARTICLE_\nNa bo\xc5\xbei\xc4\x8dno no\xc4\x8d\n_START_SECTION_\nOriginal verzija\n_START_PARAGRAPH_\nIzvirna avtorja pesmi Man of the World sta Micky Meuser in Grant Stevens iz nem\xc5\xa1ke glasbene zasedbe The Window Speaks. Meuser je napisal glasbo, Grant Stevens pa angle\xc5\xa1ko besedilo. Pesem je bila izdana leta 1987 pri zalo\xc5\xbebi EMI Music Publishing na albumu Heartland. Pesem sta sproducirala Candy DeRouge and Gunther Mende.\n_START_SECTION_\nNa bo\xc5\xbei\xc4\x8dno no\xc4\x8d\n_START_PARAGRAPH_\nMedtem pa je slovenski tekst povsem originalen in ne gre za nikar\xc5\xa1no priredbo ali prevod angle\xc5\xa1kega besedila. Avtor besedila je Miran Rudan, ki je uradno naveden kot edini avtor, saj je bil prispevek Toneta Ko\xc5\xa1mrlja, ki mu je pri tekstu rahlo pomagal, bolj kot minoren oziroma zanemarljiv. Pesem je bila izdana 2. novembra 1989 na albumu Slava vojvodine Kranjske pri ZKP RTV Ljubljana. Pesem je bila zmiksana in posneta septembra 1989 v studiu Tivoli v Ljubljani. Producenti albuma so bili Bor Zuljan ter skupina Pop Design.\n_START_SECTION_\n\xc5\xa0kandal s plagiatom\n_START_PARAGRAPH_\nDa gre za plagiat je oktobra 2010 razkril \xc4\x8dasopis \xc5\xbdurnal24. Gre za priredbo pesmi "Man of the World" nem\xc5\xa1kega dueta The Window Speaks iz leta 1987. Po besedah \xc4\x8dlanov skupine naj bi pesem izdali pod lastnim imenom zato, ker niso na\xc5\xa1li avtorja izvirnika, ki so ga sli\xc5\xa1ali samo po radiu. Rudan in Ko\xc5\xa1mrlj sta veliko hodila v M\xc3\xbcnchen po glasbila in to pesem tudi velikokrat sli\xc5\xa1ala po radiu ter jo posnela na kaseto. Ker naj ne bi na\xc5\xa1la pravega avtorja, se je kot avtor glasbe la\xc5\xbeno podpisal kar Ko\xc5\xa1mrlj. Medtem pa slovensko besedilo ni plagiat in je njegov avtor Rudan. Sporna je torej glasba, besedilo pa ne.  _NEWLINE_Pesem, ki je v Sloveniji skorajda ponarodela, je ve\xc4\x8dji odziv do\xc5\xbeivela s priredbo Bo\xc5\xbei\xc4\x8dnega zbor\xc4\x8dka znanih slovenskih glasbenikov iz leta 1998. Danes pesem ni ve\xc4\x8d plagiat, ampak uradno priredba.'